ไฟแนนซ์ทูเดย์
...ผู้ประกอบการร้อง &#8220;ว้า&#8221; เมื่อเห็นมาตรการช่วยเหลือธุรกิจเอสเอ็มอี ที่ผ่านความเห็นชอบของ ครม. เมื่อวานนี้ เพราะ 15 มาตรการนั้น ไม่มีอะไรเซอร์ไพรส์ ช่วยเหลือผู้ประกอบการได้ระดับหนึ่ง แต่ก็ยังไม่เพียงพอที่จะทำให้เอสเอ็มอีอยู่รอด ตอนนี้ผู้ประกอบการร้องระงม ขอพบนายกฯ เพื่อรายงานปัญหาให้ทราบจากปากเอกชนว่า มีปัญหาจริง และคนที่จะช่วยเอกชนได้คือ นายกฯยิ่งลักษณ์ เพียงคนเดียว
9 ม.ค. 2556

...ผู้ประกอบการร้อง “ว้า” เมื่อเห็นมาตรการช่วยเหลือธุรกิจเอสเอ็มอี ที่ผ่านความเห็นชอบของ ครม. เมื่อวานนี้ เพราะ 15 มาตรการนั้น ไม่มีอะไรเซอร์ไพรส์ ช่วยเหลือผู้ประกอบการได้ระดับหนึ่ง แต่ก็ยังไม่เพียงพอที่จะทำให้เอสเอ็มอีอยู่รอด ตอนนี้ผู้ประกอบการร้องระงม ขอพบนายกฯ เพื่อรายงานปัญหาให้ทราบจากปากเอกชนว่า มีปัญหาจริง และคนที่จะช่วยเอกชนได้คือ นายกฯยิ่งลักษณ์ เพียงคนเดียว
...นานๆ ที บิ๊กบอส ชาตรี โสภณพนิช ประธานกรรมการ ธนาคารกรุงเทพ จะออกมาให้ความเห็นเรื่องเศรษฐกิจ บอสชาตรี บอกว่าเศรษฐกิจไทยอาจจะโตได้ถึง 6% ในเงื่อนไขต้องไม่มีปัญหาการเมือง
...ระหว่างที่กำลังสาละวนกันในเรื่องผลกระทบจากมาตรการค่าจ้างขั้นต่ำวันละ 300 บาท ก็อย่าได้ลืมคุ้ยแคะแกะเกา โครงการรับจำนำข้าว ที่ทำให้ประเทศชาติบักโกรกอย่างไม่เคยเป็นมาก่อน ช.ชดา ชอบใจ ศ.ดร.อัมมาร สยามวาลา ณ ทีดีอาร์ไอ ที่อวยให้รัฐบาลนี้อยู่นานๆ เพราะสุดท้ายขยะที่ซุกไว้ใต้พรมจะโผล่มาให้รัฐบาลตามล้างตามเช็ดเอง แบบทำเองแก้เอง ไม่ใช่ทำไว้แต่ให้รัฐบาลอื่นมาตามแก้
...ธนาคารธนชาต กำลังปรับโครงสร้างภายในองค์กร แว่วว่าช่วงนี้เขย่าใหญ่ และรีบทำให้เข้าที่เร็วที่สุด เนื่องจากลูกค้าโดนพนักงานที่ลาออกดึงไปเป็นลูกค้าแบงก์อื่นโขอยู่ หลังจากหมดปัญหาภายใน คงได้ออกมาลุยตลาดมากขึ้น 
...วันที่ 10 ม.ค.นี้ กรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ จะควงทีมบริหารมาแถลงข่าวทิศทางการดำเนินธุรกิจปี 2556
ส่วนวันจันทร์ที่ 14 ม.ค. ธนาคารจะเปิดตัว “SCB Private Banking มิติใหม่ของการให้บริการลูกค้าระดับสูงสุด” ที่จะพลิกโฉมการให้บริการทางการเงินรูปแบบใหม่สำหรับลูกค้ากลุ่มธนบดีธนกิจ หวังมอบประสบการณ์ใหม่ๆ ทางการเงินแก่ลูกค้า ให้ผู้บริหารที่ชอบทำ ไม่ชอบพูด ญนน์ โภคทรัพย์ รองผู้จัดการใหญ่ กลุ่มลูกค้าบุคคล และ ลลิตภัทร ธรณวิกรัย ผู้จัดการธนบดีธนกิจ เป็นแม่งาน
...วันนี้ สมเกียรติ ศิริชาติไชย รองกรรมการผู้จัดการอาวุโส ธนาคารกสิกรไทย จะเปิดสำนักงานตัวแทนธนาคารที่กรุงย่างกุ้ง เมียนมาร์ อย่างเป็นทางการ